CELEX: 62010CA0406
Language: da
Date: 2012-05-02 00:00:00
Title: Sag C-406/10: Domstolens dom (Store Afdeling) af 2. maj 2012 — SAS Institute Inc. mod World Programming Ltd (anmodning om præjudiciel afgørelse fra High Court of Justice (Chancery Division) — Det Forenede Kongerige) (Immaterialrettigheder — direktiv 91/250/EØF — retlig beskyttelse af edb-programmer — artikel 1, stk. 2, og artikel 5, stk. 3 — beskyttelsens omfang — skabelse enten direkte eller gennem en proces — ophavsretligt beskyttet edb-program — et andet programs repetition af funktioner uden adgang til det første programs kildekode — dekompilering af det første edb-programs objektkode — direktiv 2001/29/EF — ophavsret og beslægtede rettigheder i informationssamfundet — artikel 2, litra a) — brugermanual til et edb-program — gengivelse i et andet edb-program — krænkelse af ophavsretten — betingelse — udtryk for ophavsmanden til brugermanualens egen intellektuelle frembringelse)

16.6.2012   
            
            
               DA
            
            
               Den Europæiske Unions Tidende
            
            
               C 174/5
            
         Domstolens dom (Store Afdeling) af 2. maj 2012 — SAS Institute Inc. mod World Programming Ltd (anmodning om præjudiciel afgørelse fra High Court of Justice (Chancery Division) — Det Forenede Kongerige)
   (Sag C-406/10) (1)
   
   (Immaterialrettigheder - direktiv 91/250/EØF - retlig beskyttelse af edb-programmer - artikel 1, stk. 2, og artikel 5, stk. 3 - beskyttelsens omfang - skabelse enten direkte eller gennem en proces - ophavsretligt beskyttet edb-program - et andet programs repetition af funktioner uden adgang til det første programs kildekode - dekompilering af det første edb-programs objektkode - direktiv 2001/29/EF - ophavsret og beslægtede rettigheder i informationssamfundet - artikel 2, litra a) - brugermanual til et edb-program - gengivelse i et andet edb-program - krænkelse af ophavsretten - betingelse - udtryk for ophavsmanden til brugermanualens egen intellektuelle frembringelse)
   2012/C 174/05
   Processprog: engelsk
   
      Den forelæggende ret
   
   High Court of Justice (Chancery Division)
   
      Parter i hovedsagen
   
   
      Sagsøger: SAS Institute Inc.
   
      Sagsøgt: World Programming Ltd
   
      Sagens genstand
   
   Anmodning om præjudiciel afgørelse — High Court of Justice (Chancery Division) — fortolkning af artikel 2, stk. 1, og artikel 5, stk. 3, i Rådets direktiv 91/250/EØF af 14. maj 1991 om retlig beskyttelse af edb-programmer (EFT L 122, s. 42) — beskyttelsens omfang — skabelse, enten direkte eller gennem en proces, såsom decompilation af objektkoden, af et edb-program, som efterligner et andet allerede ophavsretligt beskyttet edb-programs funktioner, uden adgang til sidstnævntes kildekode
   
      Konklusion
   
   
               1)
            
            
               Artikel 1, stk. 2, i Rådets direktiv 91/250/EØF af 14. maj 1991 om retlig beskyttelse af edb-programmer skal fortolkes således, at hverken et edb-programs funktionalitet eller det programmeringssprog og det datafilformat, der anvendes i et edb-program til at udnytte visse af dets funktioner, udgør en form, hvori dette edb-program udtrykkes, hvorfor det ikke i kraft heraf er ophavsretlig beskyttet som edb-program i direktivets forstand.
            
         
               2)
            
            
               Artikel 5, stk. 3, i direktiv 91/250 skal fortolkes således, at en person, der har opnået en kopi af et edb-program i henhold til en licens, uden tilladelse fra indehaveren af ophavsretten til dette program kan besigtige, undersøge eller afprøve dette programs funktion for at fastlægge, hvilke idéer og principper der ligger til grund for de enkelte elementer af det pågældende program, når vedkommende udfører de handlinger, som licensen giver ham tilladelse til at udføre, og de handlinger i form af indlæsning og kørsel, der er nødvendige for anvendelse af edb-programmet efter dets formål, forudsat at han ikke gør indgreb i indehaveren af ophavsretten til dette programs enerettigheder.
            
         
               3)
            
            
               Artikel 2, litra a), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal fortolkes således, at gengivelse i et edb-program eller i en brugermanual til dette program af visse elementer, der er beskrevet i brugermanualen til et andet edb-program, der er ophavsretligt beskyttet, kan udgøre en krænkelse af ophavsretten til sidstnævnte manual, såfremt denne gengivelse udgør et udtryk for ophavsmanden til brugermanualen til edb-programmets egen intellektuelle frembringelse, hvilket det tilkommer den forelæggende ret at efterprøve.
            
         
      (1)  EUT C 346 af 18.12.2010.